b"\n_START_ARTICLE_\nMonteagudo de las Vicar\xc3\xadas\n_START_SECTION_\nEl castell\n_START_PARAGRAPH_\nEl castell de Monteagudo de las Vicar\xc3\xadas, resta ubicat en la part sud-est de l'antiga vila fronterera entre els ve\xc3\xafns i enemics regnes d'Arag\xc3\xb3 i Castella. El castell \xc3\xa9s tan sols una part de les antigues fortificacions i muralles de la vila, de les que encara en queden algunes restes, s\xe2\x80\x99al\xc3\xa7a enfront de les comarques aragoneses com a baluard de defensa._NEWLINE_Es tracta d'una immensa fortalesa del segle XV d'estil g\xc3\xb2tic-renaixentista amb massisses torres octogonals en els seus angles. Dues d'elles s\xc3\xb3n m\xc3\xa9s grans i altes que la resta i dominen la comarca. La fa\xc3\xa7ana ha sofert importants alteracions des de la seva construcci\xc3\xb3. En l'interior del recinte murallat si conserven encara dues galeries del segle XVI restaurades a finals del segle XX i algunes estances adornades amb guixeria de grotescs entorn d'un bell pati renaixentista._NEWLINE_El conjunt denota les recents restauracions en els merlets, els arcs apuntats de les portes, troneres i els grans finestrals practicats al llarg del per\xc3\xadmetre del castell. Les portes d'acc\xc3\xa9s, ensorrades respecte al pla dels murs en qu\xc3\xa8 es troben estan protegides per matacans.(\xc2\xb9)\n_START_SECTION_\nPersonatges il\xc2\xb7lustres\n_START_PARAGRAPH_\nMar\xc3\xada de Mendoza, filla del comte de Monteagudo, va ser la mare del comuner Juan Bravo."